Orānas Morics
Orānas Morics (nīderlandiešu: Maurits van Oranje; dzimis 1567. gada 14. novembrī, miris 1625. gada 23. aprīlī) bija Nīderlandes stadhaulders no 1585. gada līdz nāvei 1625. gadā. Vilhelma Klusētāja otrās sievas Saksijas Annas dēls. Pēc pusbrāļa Filipa Vilhelma nāves 1618. gadā — Orānas princis. Cīņās pret Spāniju pierādīja sevi par sava laika izcilāko militāro stratēģi, armijas reformētāju un militāro inženieri.